पुणे. हमारा सेल फोन हमारी जरुरत के साथ-साथ मजबूरी भी बनता जा रहा है। लेकिन आपका यही फोन आपको बीमार कर रहा है। मोबाइल फोन पर तीन प्रकार के बैक्टिरिया का पता चला है। यह खुलासा पुणे में हुई एक रिसर्च के दौरान हुआ है। मोबाइल फोन में मिले तीन अलग-अलग बैक्टिरिया ....
- पुणे के राष्ट्रीय कोशिका विज्ञान केंद्र (एनसीसीएस) के वैज्ञानिकों की एक रिसर्च में माइक्रो बैक्टिरिया की ऐसी तीन नई प्रजातियों की पहचान हुई है, जो मोबाइल फोनों पर पनपते हैं।
- इस प्रयोगशाला ने ऐसे दो बैक्टीरिया और फंगस की पहचान की है, जिनका जिक्र वैज्ञानिक साहित्य में पहले कभी नहीं किया गया। ये मोबाइल फोनों की स्क्रीन पर पनपता हैं।
- मोबाइल फोन रसोई से लेकर सार्वजनिक परिवहन तक लगभग हर तरह के वातावरण में ले जाए जाते हैं, ऐसे में फोन पर आए पसीने और मैल में ये सूक्ष्मजीव अच्छी तरह पनप जाते हैं।
ऐसे हुई रिसर्च
- एनसीसीएस की 27 लोगों की टीम ने मोबाइल फोनों की स्क्रीनों से नमूने एकत्र किए।
- वे 515 विभिन्न प्रकार के बैक्टीरिया और 28 विभिन्न प्रकार के फफूंदों की पहचान कर पाने में सफल रहे।
- इस कार्य से जुड़े सह-परीक्षणकर्ता प्रवीन राही ने कहा कि ये सूक्ष्मजीव इंसानों के मददगार हैं और आम तौर पर हमारे शरीर पर पनपते हैं।
- इस दल ने मोबाइल की सतह से इन सूक्ष्मजीवों को हटाने के लिए रूई के स्टर्लाइज्ड टुकड़ों और एक लवणयुक्त घोल का इस्तेमाल किया। इन सूक्ष्मजीवों को 30 डिग्री सेंटीग्रेड पर मानकीकृत माध्यम से पनपाया गया था।
टॉयलेट सीट से भी गंदा है मोबाइल फोन
- एक रिसर्च में यह भी सामने आ चुका है कि, मोबाइल फोन अकसर शौचालयों की सीट से भी ज्यादा गंदे होते हैं।
- इससे पहले साल 2015 में यूनिवर्सिटी ऑफ सदर्न कैलिफोर्निया में मॉलिक्यूलर माइक्रोबायोलॉजी एंड इम्यूनोलॉजी डिपार्टमेंट के सहायक प्रोफेसर विलियम डीपाओलो द्वारा किए गए एक अध्ययन में पाया गया था कि, शौचालयों की सीट पर तीन विभिन्न प्रकार के बैक्टीरिया पाए जाते हैं।
- लेकिन मोबाइल फोनों पर औसतन 10-12 विभिन्न प्रकार के फफूंद और बैक्टीरिया पाए जाते हैं।
- कुछ स्मार्ट फोनों पर तो ऐसे बैक्टीरिया पाए जाते हैं, जिनपर दवाओं का असर ही नहीं होता।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva